θεοι. επι νικητου αρχοντος επι της ερεχθηιδος ενατης πρυτανεας ηι αριστονους αριστονου αναγυρασιος εγραμματευεν ενδεκατηι τριτηι και εικοστηι της πρυτανειας εκκλησια κυρια των προεδρων επεψηφιζεν επιχαρης αγνουσιος εδοξεν τωι δημωι φανοδημος διυλλου θυμαιταδης ειπεν αγαθηι τυχηι του δημου του αθηναιων επειδη ο θειος καλως επιμελειται των αφικνουμενων αθηναιων και των αλλων εις το ιερον εφ υγιειαι και σωτηριαι παντων των εν τηι χωραι στεφανωσαι τον αμφιαραον χρυσωι στεφανωι απο δραχμων και ανειπειν τον κηρυκα του δημου οτι στεφανοι ο δημος ο αθηναιων τον αμφιαραον χρυσωι στεφανωι απο δραχμων το δε αργυριον το εις τον στεφανον δουναι τον ταμιαν των στρατιωτικων και παραδουναι τον στεφανον ποησαμενον τοις επιμεληταις αναθειναι εις το ιερον τους δε επιμελητας ανειποντας τα εψηφισμενα τωι δημωι εν τωι ιερωι αναθειναι τον στεφανον τωι θεωι εφ υγιειαι και σωτηριαι του δημου του αθηναιων και παιδων και γυναικων και των εν τηι χωραι παντων αναγραψαι δε τοδε το ψηφισμα εν στηληι λιθινει και στησαι εν τωι ιερωι τον κατα πρυτανειαν γραμματεα εις δε την αναγραφην της στηλης δουναι τον ταμιαν του δημου δραχμας εκ των κατα ψηφισματα αναλισκομενων τωι δημωι.
Att. — Oropos: Amph. — stoich. 27 — 332/1 BC — IG VII.4252
 332/1 BC 